Ökuferðin : Ekið er frá Reykjavík upp Mosfellsdal . Beygt er til vinstri efst í dalnum þar sem er skilti merkt Hrafnhólar . Eftir að komið er framhjá Hrafnhólum er ekið að Þverá þar sem gangan hefst . Gangan : Gangan hefst á því að fara þarf yfir Þveránna . Mögulegt er að aka yfir ánna á jeppum en annars þarf að sikla yfir eða jafnvel vaða . Þegar yfir ánna er komið er best að hækka sig strax uppá hálsinn sem blasir við og nefnist Þverárkotsháls . Hálsinum er fylgt og er hann nokkuð langur . Brattinn eykst þangað til komið er að brattasta hluta leiðarinnar þar sem eru lág klettahöft . Hryggnum er fylgt að meginstefnu til en rétt er að kræka fyrir höftin og leita auðveldustu uppgöngu . Best er að byrja örlítið hægra megin og færa sig svo rólega til vinstri . Þessi hluti leiðarinnar virðist ef til vill torfarinn en er auðveldari en sýnist . Þegar komið er uppfyrir klettahöftin tekur við nokkur langur en aflíðandi hryggur á hæsta tindinn .